پارلیمانی امور کی وزارت
پارلیمنٹ کا مانسون اجلاس شروع ہونے سے قبل کل جماعتی رہنماوں کی میٹنگ ہوئی
وزیراعظم نے ایوان میں بامعنی بحث پر زور دیا
اجلاس کی 19 نشستوں کے دوران ، 31 سرکاری کام پورے کئے جائیں گے
سرکار ضابطوں کے تحت کسی بھی موضوع پر بحث کے لئے تیار ہے
پارلیمنٹ کا مانسون اجلاس شروع ہونے سےایک دن قبل آج یہاں کل جماعتی میٹنگ منعقد کی گئی ۔
عزت مآب وزیراعظم جناب نریندر مودی نے میٹنگ میں کہا کہ ارکان پارلیمنٹ کی طرف سے انہیں یہاں قیمتی تجاویز موصول ہوئی ہیں اور دونوں ایوانوں میں بامعنی بحث ہونی چاہئے۔ انہوں نے یقین دہانی کرائی کہ تجاویز کو مجموعی طور پر نافذ کرنے کی کوشش کی جائے گی ۔
وزیراعظم نے کہا کہ صحت مند جمہوریت کی ہماری روایت کے تحت ، عوام سے متعلق موضوعات کو دوستانہ ماحول میں اٹھایا جانا چاہئے اور سرکار کو ان مباحثوں پر جواب دینے کا موقع دیا جانا چاہئے۔ وزیراعظم نے کہا کہ ایک موافق ماحول تیار کرنا سبھی کی ذمہ داری ہے ۔انہوں نے کہا کہ عوامی نمائندے دراصل زمینی حالات کو اچھی طرح سے جانتے ہیں ، اور اسی لئے بحث میں ان کی حصہ داری سے فیصلے کرنے کا عمل متمول ہوتا ہے۔ جناب مودی نے کہا کہ بیشتر ارکان پارلیمنٹ کی ٹیکہ کاری ہوچکی ہے اور امید ہے کہ اس سےخوداعتمادی کے ساتھ پارلیمنٹ کی سرگرمیوں کو پورا کرنے میں مدد ملے گی۔
وزیراعظم نے پارلیمنٹ میں صحت مند بحث پر زور دیا اور سبھی پارٹیوں کے رہنماوں سے تعاون کی درخواست کی۔انہوں نے امید ظاہر کی کہ اجلاس خوش اسلوبی کے ساتھ جاری رہے گا اور اپنا کام پورا کرے گا۔انہوں نے کووڈ 19 وبا کی وجہ سے اپنی جان گنوانے والوں کے تئیں اظہار ہمدردی کیا۔
میٹنگ میں وزیردفاع جناب راج ناتھ سنگھ ، کامرس اور صنعت کے وزیر جناب پیوش گوئل اور پارلیمانی امور کے وزیر جناب پرہلاد جوشی نے حصہ لیا۔ اس کے علاوہ میٹنگ میں وزیرمملکت جناب ارجن رام میگھوال اور جناب وی مرلی دھرن بھی موجود رہے۔
میٹنگ کے آغاز میں جناب جوشی نے کہا کہ سرکار ضابطوں کے تحت کسی بھی موضوع پر بحث کے لئے تیار ہے ۔ ایوان کو خوش اسلوبی سے چلانے میں سبھی پارٹیوں سے مکمل تعاون کی درخواست کرتے ہوئے انہوں نے کہا کہ ایوان میں سبھی موضوعات پر ایک منظر طریقہ سے بحث ہونی چاہئے ۔ جناب جوشی نے بتایا کہ پارلیمنٹ کا مانسون اجلاس 2021 پیر کے روز 19 جولائی سے شروع ہوگا اور 13 اگست تک جاری رہے گا۔ اجلاس کی 19 نشستوں کے دوران 31 سرکاری کام  پیش کئے جائیں گے ۔ چھ بل آرڈینینس کی جگہ لیں گے۔
مانسون اجلاس 2021 کے دوران پیش کئے جانے والے بل کی فہرست
1. لیجسلیٹیو کام
- ٹریبیونل اصلاحات بل 2021- آرڈینینس کی جگہ لینے کے لئے ۔
- انسالوینسی اینڈ بینکرپٹسی کوڈ  بل 2021 - آرڈینینس کی جگہ لینے کے لئے ۔
- قومی راجدھانی خطہ اور آس پاس کے علاقوں میں ہوا کے معیار کے بندوبست کے لئے کمیشن بل ،2021 - آرڈینینس کی جگہ لینے کے لئے۔
- ضروری ڈیفنس سروس بل 2021- آڑدینینس کی جگہ لینے کے لئے ۔
- انڈین میڈیسن سنٹرل کونسل  بل 2021- آرڈینینس کی جگہ لینے کے لئے۔
- ہومیوپیتھی سنٹرل کونسل  بل 2021- آرڈینینس کی جگہ لینے کے لئے۔
- ڈی این اے ٹکنالوجی  ریگولیشن بل 2019۔
- فیکٹرنگ ریگولیشن  بل، 2020
- اسسٹیڈ ری پروڈکٹیو ٹکنالوجی  بل، 2020
- والدین اور سینئر سٹیزن دیکھ ریکھ اور بہبود  ، بل 2019
- فوڈ ٹکنالوجی انٹرپرینیرشپ اور منیجمنٹ کے قومی اداروں سے متعلق بل 2019 ، جیسا کہ راجیہ سبھا کے ذریعہ منظور کیا گیا ۔
- جہازرانی کے لئے بحری امداد بل ، 2021 ، جیسا کہ لوک سبھا کے ذریعہ منظور کیا گیا ۔
- بچوں کے انصاف  ترمیمی بل ، 2021، جیسا کہ لوک سبھا کے ذریعہ منظور کیا گیا
- سیروگیسی  بل ، 2019
- کوئلے کے علاقے سے متعلق ترمیمی بل ،2021
- چارٹیڈاکاونٹینٹس ، کاسٹ اینڈ ورکز اکاونٹینٹس اور کمپنی سکریٹریز  بل، 2021
- محدود ذمہ داری شراکت داری  بل ، 2021
- کینٹونمنٹ بل،2021
- بھارتی انٹارٹیکا بل، 2021
- سنٹرل یونیورسٹیز  بل، 2021
- انڈین انسٹیٹیوٹ آف فاریسٹ منیجمنٹ بل، 2021
- پنشن فنڈ ریگولیٹری اینڈ ڈیولپمنٹ اتھارٹی  بل، 2021
- جمع بیمہ اور قرض گارنٹی کارپوریشن  بل ، 2021
- بھارتی بحری ماہی گیری بل، 2021
- پیٹرولیم اور منرلس پائپ لائنز  بل، 2021۔
- ان لینڈ ویسیلس بل، 2021
- بجلی  بل، 2021
- انسانی اسمگلنگ بل، 2021
- کوکونٹ ڈیولپمنٹ بورڈ  بل، 2021
II- مالی کام
- 21-2021 کے لئے ضمنی مطالبات زر پر زنٹیشن ، بحث اور ووٹنگ اور متعلقہ تصرف بل کو پیش کرنا ، غور کرنا اور منظور کرنا ۔
- 18-2017 کے لئےاضافی مطالبات زر پر پرزنٹیشن، بحث اور ووٹنگ اور متعلقہ تصرف بل کو پیش کرنا، غور کرنا اور منظور کرنا۔
میٹنگ میں کانگریس، ٹی ایم سی ، ڈی ایم کے، وائی ایس آر سی پی، شیو سینا، جے ڈی یو ، بی جے ڈی، ایس پی، ٹی آر ایس ، اے آئی ڈی ایم کے، بی ایس پی، این سی پی، ٹی ڈی پی ، اکالی دل، آر جے ڈی، اے اے پی، سی پی آئی، سی پی آئی ، آئی یو ایم ایل، اے جے ایس یو ، آر ایل پی، آر ایس پی ، ایم ڈی ایم کے ، تمل منیلا کانگریس، کیرالہ کانگریس، جے ایم ایم، ایم این ایف ، آر پی آئی، این پی ایف سمیت 33 سیاسی پارٹیوں کے رہنماؤں نے حصہ لیا۔